
HOTĂRÂRE

cu privire la implementarea
Codului de principii, standarde şi recomandări

al producătorilor IPNA Compania „Teleradio-Moldova”
Codul de principii, standarde şi recomandări al producătorilor IPNA Compania “Teleradio-Moldova” (în continuare – Codul de principii) aprobat prin Hotărîrea Consiliului de Observatori nr.1/35 din 07.11.2007 cu privire la aprobarea Concepţiei de dezvoltare a IPNA Compania “Teleradio-Moldova”, reprezintă un instrument, menit să asigure un comportament profesional în conformitate cu prevederile Codului audiovizualului al Republicii Moldova şi statutul de serviciu public al IPNA Compania „Teleradio-Moldova”, inclusiv reflectarea imparţială şi echilibrată a evenimentelor de interes public şi respectarea pluralismului social-politic. În acelaşi timp, Consiliul de Observatori constată că prevederile acestui cod nu se regăsesc în mod adecvat în serviciile de programe ale Companiei „Teleradio-Moldova”.

În conformitate cu prevederile art.56 alin.(6) din Codul audiovizualului al Republicii Moldova şi în baza p.15 şi p.37 din Statutul Instituţiei Publice Naţionale a Audiovizualului Compania "Teleradio-Moldova", aprobat prin Hotărîrea Consiliului de Observatori nr.1/31 din 24.08.2007, p.35-36 din Regulamentul Consiliului de Observatori al Instituţiei Publice Naţionale a Audiovizualului Compania "Teleradio-Moldova", aprobat prin Hotărîrea Consiliului de Observatori nr.1/3 din 09.02.2007,
Consiliul de Observatori
HOTĂRĂŞTE:
1. Preşedintele şi celelalte organe de conducere ale Companiei „Teleradio-Moldova” vor asigura implementarea Codului de principii prin:

a) informarea angajaţilor asupra conţinutului Codului de principii;

b) instituirea mecanismului de responsabilizare pentru respectarea normelor Codului de principii;

c) stabilirea modalităţii prin care actualii angajaţi ai companiei se obligă să respecte prevederile Codului de principii;

d) completarea contractelor individuale de muncă cu clauza privind obligativitatea respectării Codului de principii.

2. Pe parcursul anului 2010, preşedintele IPNA Compania „Teleradio-Moldova” va informa trimestrial Consiliul de Observatori despre acţiunile întreprinse, în temeiul prezentei hotărâri.

3. Prezenta hotărâre intră în vigoare în ziua adoptării.
Prezenta hotărâre a fost adoptată cu votul a 9 membri ai Consiliului de Observatori.
Preşedintele

Consiliului de Observatori                                                       Eugeniu Rîbca
Secretarul

Consiliului de Observatori                                                      Viorica Bogatu

